Επιδράσεις της κινητικής εξάσκησης στην κινητική ασυμμετρία των κάτω άκρων: διαχρονική μελέτη
Creators: name: Μαστρανέστης, Απόστολος Κων/νου
Publisher: name: Aristotle University of Thessaloniki
Year: 2007
Subjects: Προτίμηση ποδιού
Αμφιδεξιότητα
Πλευρίωση
Επαναλαμβανόμενα λακτίσματα
Προπόνηση
Λειτουργική εγκεφαλική ασυμμετρία
Foot preference
Bilateral
Laterality
Juggling
Training
Brain asymmetry

description: Το ποδόσφαιρο είναι ένα άθλημα που απαιτεί τη χρησιμοποίηση και των δύο ποδιών για την καλύτερη δυνατή εκτέλεση των τεχνικοτακτικών δεξιοτήτων. Η παρούσα εργασία σχεδιάστηκε με σκοπό τη μελέτη της επίδρασης της κινητικής εξάσκησης στην κινητική ασυμμετρία των κάτω άκρων σε νεαρούς αρχάριους ποδοσφαιριστές με ένα πρόγραμμα παρέμβασης 16 μηνών. Δύο βασικές υποθέσεις διατυπώθηκαν για τη συγκεκριμένη έρευνα: α) Η συχνότητα των ποδοσφαιριστών που επιδεικνύουν αμφιδέξια προτίμηση στα κάτω άκρα τους θα αυξηθεί στην ομάδα παρέμβασης (ΠΟ) μετά από περίοδο εξάσκησης ποδοσφαιρικών δεξιοτήτων 16 μηνών και β) η διαφορά στην επίδοση μεταξύ των δύο κάτω άκρων κατά τη δοκιμασία των επαναλαμβανόμενων λακτισμάτων στους ποδοσφαιριστές της ΠΟ θα είναι μικρότερη μετά από περίοδο εξάσκησης ποδοσφαιρικών δεξιοτήτων 16 μηνών. Για το σκοπό αυτό έλαβαν μέρος 62 νεαροί αρχάριοι ποδοσφαιριστές ηλικίας 8-11 ετών (μ.ο.: 9,06 χρ, τ.α.:1,08 χρ), οι οποίοι χωρίστηκαν σε δύο ομάδες: α) στην ομάδα παρέμβασης (ΠΟ) (n=32), η οποία αποτελούνταν από νεαρούς αρχάριους ποδοσφαιριστές που δεν είχαν καμία προηγούμενη εμπειρία με τον αθλητισμό και β) στην ομάδα ελέγχου (ΟΕ) (n=30), η οποία αποτελούνταν από παιδιά ίδιας ηλικίας που δεν είχαν όμως καμία ενασχόληση με τον αθλητισμό κατά το παρελθόν. Η ΠΟ ακολούθησε πρόγραμμα εξάσκησης τεχνικών κινητικών δεξιοτήτων τρεις φορές την εβδομάδα για 16 μήνες, ενώ η ΟΕ δεν ακολούθησε κάποιο συγκεκριμένο πρόγραμμα εξάσκησης, παρά μόνο το αναλυτικό πρόγραμμα διδασκαλίας που εφαρμόζεται στο σχολείο. Για την αξιολόγηση του ποδιού προτίμησης χρησιμοποιήθηκε το ερωτηματολόγιο των Elias, Bryden και Bulman-Flemming, (1998) καθώς και μία δοκιμασία επίδοσης, τα επαναλαμβανόμενα λακτίσματα (Weigelt, Williams, Wingrove &amp; Scott, 2000) που έγιναν για τον καθορισμό της επίδοσης των δύο κάτω άκρων. Η έρευνα στηρίχτηκε στο πρότυπο αρχικής, ενδιάμεσης και τελικής μέτρησης. Για τη στατιστική ανάλυση των αποτελεσμάτων χρησιμοποιήθηκαν: α) Η μη παραμετρική δοκιμασία χ2 για την αξιολόγηση της προτίμησης ποδιού και β) ανάλυση διακύμανσης με επαναλαμβανόμενες μετρήσεις για την αξιολόγηση της επίδοσης στην κινητική δοκιμασία. Από την αξιολόγηση των ερωτηματολογίων βρέθηκε ότι στην ΠΟ αυξήθηκε στατιστικά σημαντικά η συχνότητα εμφάνισης αμφιδέξιων ποδοσφαιριστών μεταξύ της αρχικής και της τελικής μέτρησης, ενώ στην ΟΕ δε σημειώθηκε καμία μεταβολή. Η διαφορά επίδοσης ανάμεσα στα δύο κάτω άκρα δε μεταβλήθηκε σημαντικά ως συνάρτηση της κινητικής εξάσκησης και για τις δύο ομάδες. Το παραπάνω εύρημα μπορεί να ερμηνευτεί από το γεγονός ότι η συγκεκριμένη κινητική δοκιμασία επίδοσης που επιλέχθηκε παρουσίαζε μεγάλο βαθμό δυσκολίας, ιδίως για νεαρούς αρχάριους ποδοσφαιριστές. Επίσης, οι προσαρμογές της κινητικής ασυμμετρίας ίσως απαιτούν ένα πιο μακροχρόνιο πρόγραμμα παρέμβασης.Συμπερασματικά, μπορεί να ειπωθεί ότι ένα πρόγραμμα εξάσκησης κινητικών δεξιοτήτων στο ποδόσφαιρο (διάρκειας 16 μηνών) επιδρά στη γνωστική προτίμηση του ποδιού, αλλά όχι στη μείωση της κινητικής ασυμμετρίας ανάμεσα στα δύο κάτω άκρα.
description: The purpose of this study was to investigate the training effects in the motor asymmetry of the lower limbs of young novice socco players. The sample consisted of 62 young novice soccer players (8-11 years old), who were divided into the experimental group (n=32) and the control group (n=30). The experimental group attended a 16 months training program aiming at the development of technical motor skills, while at the same time the control group followed only the school curriculum. Footedness was assessed with the Waterloo Footedness Questionnaire-revised (Elisus et al, 1998) and with juggling test participants juggled a foorball as many times as possible within 90 sec using feet or knees (Weigelt, Williams, Wingrove and Scott, 2000). The research findings showed that a 16 months training program in technical motor skills affects leg preference but it does not reduce the motor asymmetry of the lower limbs